REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/6-18

18. januar 2018. godine

B e o g r a d

ZAPISNIK

SA 39. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 18. JANUARA 2018. GODINE

Sednica je počela u 11,00 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Veroljub Matić, Marko Zeljug, Branimir Jovanović, Momo Čolaković i Petar Petrović.

Sednici su prisustvovali i zamenici članova Odbora: Dragana Barišić, zamenik Katarine Rakić, Goran Nikolić, zamenik Dušice Stojković, Stefana Miladinović, zamenik Đorđa Milićevića i Aleksandra Jerkov, zamenik Gorana Ćirića.

Sednici nisu prisustvovali članovi Odbora: Katarina Rakić, Dušica Stojković, Đorđe Milićević, Vojislav Šešelj, Nemanja Šarović, Branka Stamenković, Goran Ćirić, Nenad Konstantinović i Nenad Čanak.

 Na predlog predsednika, Odbor je većinom glasova utvrdio sledeći

D n e v n i r e d:

1. Razmatranje zahteva prof. dr Aleksandre Tomić, narodnog poslanika, za davanje mišljenja za vršenje druge javne funkcije (21 Broj: 02-104/18 od 16. januara 2018. godine).

**Prva tačka dnevnog reda**: Razmatranje zahteva prof. dr Aleksandre Tomić, narodnog poslanika, za davanje mišljenja za vršenje druge javne funkcije

Predsednik Odbora je obavestio članove i zamenike članova Odbora, da je narodni poslanik prof. dr Aleksandra Tomić, u skladu sa članom 28. stav 4. Zakona o Agenciji za borbu protiv korupcije, podnela zahtev za davanje pozitivnog mišljenja da uz vršenje funkcije narodnog poslanika može da vrši i funkciju predsednika Skupštine Instituta za vodoprivredu „Jaroslav Černi“ A.D. u Beogradu. Kako je precizirao, u konkretnom slučaju se radi o davanju prethodnog mišljenja, jer je zahtev podnet kako bi se otklonila svaka sumnja da je imenovana u sukobu interesa sa pomenutom drugom funkcijom, pre imenovanja na istu. Predsednik Odbora je istakao, da po njegovom mišljenju, sukoba interesa u ovom slučaju nema.

Aleksandra Jerkov je istakla da Odbor u konkretnom slučaju ne može odlučivati, imajući u vidu da je članom 28. stav 4. Zakona o Agenciji za borbu protiv korupcije propisano da zahtev za pozitivno mišljenje podnosi funkcioner koji je izabran, postavljen ili imenovan na drugu javnu funkciju, te pošto podnosilac zahteva nije još imenovana na drugu funkciju, nego samo ima saznanja da će biti imenovana, po njenom mišljenju, ne postoji pravni osnov za postupanje Odbora. Predložila je da se podnosilac zahteva Odboru obrati kada bude izabrana na navedenu drugu funkciju. Takođe, istakla je da postojanje saznanja o imenovanju, kao i namera da se pre imenovanja otklone sve sumnje o postojanju sukoba interesa, nisu relevantne. Pozvala je prisutne da glasaju protiv predloga za davanje pozitivnog mišljenja. Predsednik Odbora je pojasnio da citirana zakonska odredba predviđa da zahtev za mišljenje podnosi funkcioner koji je izabran, postavljen ili imenovan na drugu javnu funkciju i koji namerava da više funkcija vrši istovremeno, te je zahtev podnet u skladu sa Zakonom, savesno i odgovorno. Odbor po njegovom mišljenju može odlučivati o podnetom zahtevu, te je pozvao prisutne da glasaju za davanje pozitivnog mišljenja.

Diskusije nije bilo.

Na predlog predsednika, Odbor je većinom glasova dao pozitivno mišljenje da prof. dr Aleksandra Tomić, uz vršenje funkcije narodnog poslanika, može da vrši i funkciju predsednika Skupštine Instituta za vodoprivredu „Jaroslav Černi“ A.D. u Beogradu.

Sednica je završena u 11,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović